Legal Document

Category: 884

Text:
49. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 579 της 24 Αυγ./2 Σεπτ. 1974 (ΦΕΚ Α΄ 236) Περί οργανώσεως της Γενικής Διευθύνσεως Αγροφυλακής. Έχοντες υπ’ όψει: 1.Τας διατάξεις του Ν.Δ. 3030/1954 «περί Αγροφυλακής». 2.Τας διατάξεις της παρ. 2 του άρθρ. 1 του Ν.Δ. 317/1974 «περί τροποποιήσεως διατάξεών τινων της περί Αγροφυλακής κειμένης νομοθεσίας». 3.Την υπ’ αριθ. 14984/31.7.1974 απόφασιν του Πρωθυπουργού «περί καθορισμού αρμοδιοτήτων του Υπουργού και Υφυπουργών παρά τω Πρωθυπουργώ κλπ.» (ΦΕΚ τ. Β΄ 763/1974). 4.Την υπ’ αριθ. 506/1974 Γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ και Δημοσίας Τάξεως, απεφασίσαμεν και διατάσσομεν: Οργάνωσις Άρθρ.1.-1.Η Γενική Διεύθυνσις Αγροφυλακής περιλαμβάνει: α)Την 1ην Διεύθυνσιν Διοικητικού. β)Την 2αν Διεύθυνσιν Αγροτικής Ασφαλείας. γ)Την 3ην Διεύθυνσιν Ειδικών Υπηρεσιών. δ)Την Υπηρεσίαν Επιθεωρητών Αγροφυλακής. 2.Παρά τη Γενική Διευθύνσει Αγροφυλακής λειτουργεί, κατά τας περί αυτής κειμένας διατάξεις, και η Υπηρεσία Ταμείου Συντάξεων και Αρωγής Οργάνων Αγροφυλακής (ΤΣΑΟΑ). 3.Αι αρμοδιότητες, η διάρθρωσις και επάνδρωσις των ως άνω Διευθύνσεων και Υπηρεσιών εμφαίνονται εις τα επόμενα άρθρα. Αρμοδιότητες Γενικού Διευθυντού Άρθρ.10.-1.Της Γενικής Διευθύνσεως Αγροφυλακής προΐσταται επί βαθμώ 1ω Γενικός Διευθυντής. 2.Εκάστης Διευθύνσεως προΐσταται Διοικητής Αγροφυλακής επί βαθμώ 2ω ή 3ω. 3.Εκάστου Τμήματος προΐσταται Διοικητής Αγροφυλακής επί βαθμώ 4ω ή 5ω. 4.Παρά τη 1η Διευθύνσει Διοικητικού τοποθετούνται Αγρονόμοι 3, υπάλληλοι Κλάδου Β1 Διοικητικού 12, υπάλληλοι Γ΄ Κατηγορίας 3, οδηγοί αυτοκινήτων 2, καθαρίστριαι 2. 5.Παρά τη 2α Διευθύνσει Αγροτικής Ασφαλείας τοποθετούνται Αγρονόμοι 2, υπάλληλοι Κλάδου Β1 Διοικητικού 6. 6.Παρά τη 3η Διευθύνσει Ειδικών Υπηρεσιών, τοποθετούνται Αγρονόμοι 2, υπάλληλοι Κλάδου Β1 Διοικητικού 4. 7.Η Υπηρεσία Επιθεωρητών Αγροφυλακής επανδρούται δια 3 Επιθεωρητών επί βαθμώ 2ω ή 3ω. Οργάνωσις-Αρμοδιότητες Υπηρεσίας Ταμείου Συντάξεων και Αρωγής Οργάνων Αγροφυλακής (Τ.Σ.Α.Ο.Α.) Άρθρ.11.-Η κατά το άρθρ. 149 του Ν.Δ. 3030/1954 «περί Αγροφυλακής» Υπηρεσία Ταμείου Συντάξεων και Αρωγής Οργάνων Αγροφυλακής (Τ.Σ.Α.Ο.Α.), εξαρτωμένη, ως προς τα θέματα προσωπικού εκ του Γενικού Διευθυντού Αγροφυλακής, περιλαμβάνει: Σελ. 74,644 Τεύχος 550-Σελ. 58 α)Το 1ον Τμήμα Γραμματείας, του οποίου αι αρμοδιότητες καθορίζονται, ως κάτωθι: 1)Η τήρησις του Πρωτοκόλλου και η διεκπεραίωσις της εν γένει αλληλογραφίας. 2)Η τήρησις του Αρχείου. 3)Η παρακολούθησις της κινήσεως των ησφαλισμένων, η τήρησις του Μητρώου και των ατομικών φακέλλων τούτων και η κατάρτισις των σχετικών στατιστικών πινάκων. 4)Η επιμέλεια της συγκλήσεως του Διοικητικού Συμβουλίου του Ταμείου, η κατάρτισις και η τήρησις των πρακτικών και αποφάσεων αυτού και η έκδοσις των προς εκτέλεσιν των αποφάσεων απαιτουμένων αντιγράφων. 5)Η κατάρτισις Δ/των ή υπουργικών αποφάσεων επί θεμάτων αρμοδιότητος του Ταμείου. 6)Ο έλεγχος των δικαιολογητικών χορηγήσεως αρωγής εις ησφαλισμένους και η εισήγησις επί του γεννηθέντος δικαιώματος της ασφαλιστικής παροχής. 7)Ο έλεγχος των δικαιολογητικών συνταξιοδοτήσεως των οργάνων, η διαβίβασις τούτων εις Γενικόν Λογιστήριον του Κράτους και η έκδοσις αποφάσεων απονομής συντάξεων. 17.Α.α.49 Κώδικας Αγροτικής Ασφάλειας 8)Η έκδοσις βεβαιώσεων υποψηφίων οργάνων Αγροφυλακής. 9)Η κατάρτισις χρεωστικών ομολόγων δανείων. β)Το 2ον Τμήμα Λογιστηρίου, του οποίου αι αρμοδιότητες καθορίζονται, ως κάτωθι: 1)Η παρακολούθησις των εσόδων και εξόδων του Ταμείου και η τήρησις των λογαριασμών αυτού. 2)Η κατάρτισις προϋπολογισμών και απολογισμών του Ταμείου Συντάξεως και Αρωγής Οργάνων Αγροφυλακής (Τ.Σ.Α.Ο.Α.) και Λογαριασμού Αυτασφαλίσεως Υπαλλήλων Αγροφυλακής (Λ.Α.Υ.Α.). 3)Η κατάρτισις απογραφής και ισολογισμού. 4)Η παρακολούθησις εισπράξεως τοκοχρεωλυσίων εκ χορηγουμένων δανείων εις ησφαλισμένους. 5)Η παρακολούθησις καταβολής εισφορών των ησφαλισμένων. 6)Η εκκαθάρισις ασφαλιστικής παροχής υπαλλήλων και οργάνων. 7)Η εκκαθάρισις μεταφερομένων εισφορών και κρατήσεων οργάνων καθισταμένων Υπαλλήλων Αγροφυλακής. 8)Η εκκαθάρισις οφειλών εις Ι.Κ.Α. εκ διαδοχικής ασφαλίσεως. 9)Η εκκαθάρισις συντάξεων και η κατάρτισις συνταξιοδοτικών φακέλλων. 10)Η τήρησις Μητρώου Συνταξιούχων. 11)Η τήρησις ευρετηρίου δικαιωθέντων αρωγής. 12)Η τήρησις βιβλίου δανείων εις ησφαλισμένους. 13)Ο έλεγχος χρηματικών ενταλμάτων και η έκδοσις επιταγών ως και εντολών επί Τραπέζης. 14)Η τήρησις αναλυτικού καθολικού κινήσεως λογαριασμών Τραπέζης. 15)Η τήρησις συγκεντρωτικού ημερολογίου και Γενικού Καθολικού. 16)Η τήρησις βιβλίου επιστραφεισών ανεισπράκτων ταχυδρομικών επιταγών. 17)Η παρακολούθησις κληρώσεως ομολογιών. 18)Η τήρησις βιβλίων ισοζυγίων. 19)Η σύνταξις μεταβολών Ηλεκτρονικού Υπολογιστού. Προσωπικόν Υπηρεσίας Ταμείου Συντάξεων και  Αρωγής Οργάνων Αγροφυλακής (Τ.Σ.Α.Ο.Α.) Άρθρ.12.-1.Της Υπηρεσίας Ταμείου Συντάξεων και Αρωγής Οργάνων Αγροφυλακής (Τ.Σ.Α.Ο.Α.) προΐσταται Διοικητής Αγροφυλακής επί βαθμώ 2ω ή 3ω. 2.Εκάστου Τμήματος προΐσταται Αγρονόμος. 3.Παρά τη Υπηρεσία ταύτη τοποθετούνται υπάλληλοι Κλάδου Β1 Διοικητικού 8, Υπάλληλος Γ΄ Κατηγορίας εις. Αναπλήρωσις Υπαλλήλων Άρθρ.13.-1.Τον Γενικόν Διευθυντήν ελλείποντα, απόντα ή κωλυόμενον, αναπληροί κατά πάντα τα έργα αυτού ο κατά βαθμόν ανώτερος ή επί ισοβάθμων ο αρχαιότερος μεταξύ των Επιθεωρητών, ελλειπόντων δε, απόντων ή κωλυομένων και τούτων, ο κατά βαθμόν ανώτερος η επί ισοβάθμων ο αρχαιότερος μεταξύ των Διευθυντών. 2.Οι Προϊστάμενοι των Διευθύνσεων, Υπηρεσιών, Τμημάτων και Γραφείων αναπληρούνται υπό του κατά βαθμόν ανωτέρου ή αρχαιοτέρου των υπ’ αυτούς υπαλλήλων ή παραγγελία του Γενικού Διευθυντού και αμοιβαίως. Τελικαί Διατάξεις Άρθρ.14.-1.Οι επανδρούντες τα Γραφεία της Γενικής Διευθύνσεως Αγροφυλακής, ως και της Υπηρεσίας Ταμείου Συντάξεων και Αρωγής Οργάνων Αγροφυλακής (Τ.Σ.Α.Ο.Α.), Αγρονόμοι δέον να είναι πτυχιούχοι Ανωτάτων Σχολών. 2.Ως προς την διάρθρωσιν και τας αρμοδιότητας των περιφερειακών Υπηρεσιών ισχύουν αι περί τούτων κείμεναι διατάξεις. 3.Δι’ αποφάσεως του Υπουργού Δημοσίας Τάξεως δύνανται να ρυθμίζωνται δευτερευούσης σημασίας λεπτομέρειαι εφαρμογής του παρόντος Δ/τος. Καταργούμεναι Διατάξεις Άρθρ.15.-Δια του παρόντος Δ/τος καταργούνται τα άρθρ. 32 έως και 38 του από 19.12.1955-14.1. 1956 Β.Δ/τος «περί εκτελέσεως των διοικητικών διατάξεων του υπ’ αριθ. 3030/1954 Ν.Δ/τος «περί Αγροφυλακής» (ΦΕΚ Α΄ 20). Άρθρ.2.-Ο Γενικός Διευθυντής Αγροφυλακής έχει τας κάτωθι αρμοδιότητας: α)Είναι αμέσως υπεύθυνος έναντι του Υπουργού Δημοσίας Τάξεως δια την Αγροτικήν Ασφάλειαν και Τάξιν εν όλη τη υπαγομένη εις την δικαιοδοσίαν της Αγροφυλακής περιφερεία. β)Μελετά εξ ιδίας πρωτοβουλίας και προκαλεί την προσοχήν του Υπουργού Δημοσίας Τάξεως επί πάντων των αντικειμένων της αρμοδιότητος Αγροφυλακής και ειδικώτερον επί παντός θέματος, ο δύναται να βελτιώση την οργάνωσιν των υπηρεσιών, την απόδοσιν τούτων ως και την κατάστασιν εν γένει του προσωπικού Αγροφυλακής. γ)Προΐσταται αμέσως απασών των υπηρεσιών Αγροφυλακής. δ)Ενεργεί αυτοπροσώπως επιθεωρήσεις υπηρεσιών Αγροφυλακής, οσάκις κρίνει τούτο αναγκαίον. ε)Παρακολουθεί, καθοδηγεί και συντονίζει τας ενεργείας των υπηρεσιών Αγροφυλακής δια την πληρεστέραν εκπλήρωσιν της αποστολής των. ς)Μετέχει απάντων των παρά τη Κεντρική Υπηρεσία της Γενικής Διευθύνσεως προβλεπομένων Συμβουλίων και Επιτροπών. ζ)Τοποθετεί, κατανέμει και μετακινεί δι’ αποφάσεώς του το προσωπικόν της Κεντρικής Υπηρεσίας εις τας Διευθύνσεις, τα Τμήματα και τα Γραφεία. η)Ασκεί και πάσαν άλλην αρμοδιότητα ανατιθεμένην αυτώ δια νόμου, Δ/τος ή αποφάσεως. Αρμοδιότητες 1ης Διευθύνσεως Διοικητικού Άρθρ.3.-Η 1η Διεύθυνσις Διοικητικού είναι αρμοδία δια: α)Το σύνολον των θεμάτων των αναφερομένων εις την υπηρεσιακήν εν γένει κατάστασιν και εξέλιξιν του υπαλληλικού προσωπικού της Αγροφυλακής. β)Το σύνολον των θεμάτων των αφορώντων εις την εν γένει οικονομικήν λειτουργίαν της Γενικής Διευθύνσεως. γ)Την διακίνησιν της εν γένει αλληλογραφίας και την τήρησιν του Αρχείου της υπηρεσίας. δ)Τον χειρισμόν θεμάτων πολιτικής αμύνης, εθιμοτυπίας και δημοσίων σχέσεων. Οργάνωσις-Αρμοδιότητες Τμημάτων Άρθρ.4.-Η 1η Διεύθυνσις Διοικητικού περιλαμβάνει: α)Το Τμήμα 1ον Διοικητικού, του οποίου αι αρμοδιότητες καθορίζονται, ως κάτωθι: 1)Οι διορισμοί, αι προαγωγαί, αι μεταθέσεις και γενικώς θέματα αφορώντα εις την υπηρεσιακήν κατάστασιν του υπαλληλικού προσωπικού Αγροφυλακής. 2)Η εκτέλεσις των υπουργικών αποφάσεων, προεδρικών Δ/των κλπ. των αφορώντων εις την υπηρεσιακήν εν γένει κατάστασιν των υπαλλήλων. 3)Η τήρησις του μητρώου και των λοιπών προβλεπομένων βιβλίων, ως και των ατομικών φακέλλων του υπαλληλικού προσωπικού και η ενημέρωσις τούτων. 4)Η κατάρτισις της επετηρίδος του υπαλληλικού προσωπικού και η ενημέρωσις ταύτης δια των επερχομένων μεταβολών. 5)Η τήρησις του εμπιστευτικού πρωτοκόλλου και του εμπιστευτικού αρχείου. 6)Η έκδοσις των πιστοποιητικών περί της υπηρεσίας των εν ενεργεία ή των αποχωρησάντων της υπηρεσίας υπαλλήλων. 7)Η εισήγησις επί των υποβαλλομένων πάσης φύσεως αναφορών των υπαλλήλων Αγροφυλακής, αναφερομένων εις θέματα διοικήσεως, σταδιοδρομίας και παραπόνων τούτων. 8)Η μελέτη και εισήγησις επί παντός θέματος αναγκαίου δια την εις υψηλόν επίπεδον τήρησιν της πειθαρχίας του υπαλληλικού προσωπικού. 9)Η   εισήγησις  επί  θεμάτων  αναφερομένων  εις (Μετά την σελ. 74,64(γ) Σελ. 74,641 Τεύχος 550-Σελ. 55 Κώδικας Αγροτικής Ασφάλειας 17.Α.α.49 την απονομήν ηθικών αμοιβών εις υπαλλήλους Αγροφυλακής. 10)Η παρακολούθησις των ενεργουμένων καθ’ υπαλλήλων Αγροφυλακής πειθαρχικών διατάξεων υπό νομαρχών και περιφερειακών προϊσταμένων. 11)Η μελέτη των εις το Υπουργείον υποβαλλομένων πειθαρχικών φακέλλων κατά των αυτών υπαλλήλων. 12)Ο χειρισμός των θεμάτων κανονικών και αναρρωτικών αδειών, ως και νοσηλείας των υπαλλήλων. 13)Η παρακολούθησις των εκθέσεων ουσιαστικών προσόντων των υπαλλήλων και ο χειρισμός των επ’ αυτών επιβαλλομένων ενεργειών. 14)Ο χειρισμός θεμάτων πολιτικής κινητοποιήσεως και πολιτικής αμύνης της Χώρας, εν συνεργασία μετά της 6ης Υπηρεσίας Πολιτικής Σχεδιάσεως Εκτάκτου Ανάγκης (ΠΣΕΑ) του Υπουργείου Δημοσίας Τάξεως. 15)Τα θέματα τύπου και σχέσεων μετά του κοινού. 16)Η μέριμνα δια την ασφάλειαν του καταστήματος και την εν αυτώ καθαριότητα και εν γένει ευταξίαν, ως και η παροχή οδηγιών εις το εντεταλμένον με το έργον τούτο προσωπικόν. 17)Η μέριμνα δια την διακίνησιν της εν γένει αλληλογραφίας και την τήρησιν του αρχείου. 18)Η ενέργεια επί των υποβαλλομένων παραπόνων κατά των υπαλλήλων. 19)Η γραμματειακή εξυπηρέτησις της Γενικής Διευθύνσεως. β)Το Τμήμα 2ον Οικονομικών Υποθέσεων, του οποίου αι αρμοδιότητες καθορίζονται, ως κάτωθι: 1)Η μελέτη των αναγκών εις είδη ιματισμού, οπλισμού και εξαρτύσεως και η εισήγησις επί των αναγκών τούτων. 2)Η μελέτη των αναγκών εις είδη εντύπων και βιβλίων, επιπλώσεως και εξοπλισμού των γραφείων, ως και μέσων κινήσεως και επικοινωνίας και εισήγησις επί των αναγκών τούτων. 3)Η κατάρτισις Προγράμματος Προμηθειών. 4)Η μέριμνα δια την προμήθειαν, παραλαβήν, προώθησιν, διάθεσιν και γενικώς διαχείρισιν του πάσης φύσεως υλικού. 5)Ο έλεγχος των Διαχειρίσεων Υλικού και η εισήγησις επί των αναγκών τούτων. Σελ. 74,642 Τεύχος 550-Σελ. 56 6)Η κατάρτισις του Προϋπολογισμού και του Απολογισμού, η παρακολούθησις των εσόδων και εξόδων του Λογαριασμού Αγροφυλακής και η τήρησις των λογαριασμών αυτού. 7)Η παρακολούθησις της εφαρμογής των οικονομικών νόμων και η ερμηνεία τούτων. 8)Η έγκρισις των δαπανών. 9)Η μέριμνα δια την στέγασιν των γραφείων. 10)Η εκκαθάρισις και η εντολή των δαπανών και η τακτοποίησις των χορηγουμένων προκαταβολών. 11)Η τήρησις των σχετικών με τας δαπάνας λογιστικών βιβλίων. Αρμοδιότητες 2ας Διευθύνσεως  Αγροτικής Ασφαλείας Άρθρ.5.-Η 2α Διεύθυνσις Αγροτικής Ασφαλείας είναι αρμοδία δια: α)Την παρακολούθησιν θεμάτων αναφερομένων εις την εν γένει Αγροτικήν Ασφάλειαν και αστυνόμευσιν και την έκδοσιν οδηγιών περί της Αγροτικής Ασφαλείας. β)Την συγκέντρωσιν και επεξεργασίαν στατιστικών στοιχείων αφορώντων εις την Αγροτικήν Ασφάλειαν. γ)Την εφαρμογήν της αφορώσης εις την Αγροτικήν Ασφάλειαν νομοθεσίας. δ)Τα θέματα τα αναφερόμενα εις την Υπηρεσιακήν και προσωπικήν κατάστασιν των οργάνων Αγροφυλακής. ε)Την κατάρτισιν νόμων, Δ/των και αποφάσεων, αναγομένων εις την αρμοδιότητα της Αγροφυλακής και το προσωπικόν αυτής. Οργάνωσις-Αρμοδιότητες Τμημάτων Άρθρ.6.-Η 2α Διεύθυνσις Αγροτικής Ασφαλείας περιλαμβάνει: α)Το 1ον Τμήμα Αγροτικής Ασφαλείας, του οποίου αι αρμοδιότητες καθορίζονται, ως κάτωθι: 1)Η παρακολούθησις της εφαρμογής των διοικητικών διατάξεων της περί Αγροφυλακής νομοθεσίας και η ερμηνεία των διατάξεων αυτών. 2)Ο χειρισμός θεμάτων αφορώντων εις την Αστυνομίαν της υπαίθρου χώρας. 17.Α.α.49 Κώδικας Αγροτικής Ασφάλειας 3)Η μελέτη και επεξεργασία των εκθέσεων επιθεωρήσεως ή καταστάσεως αγροτικής ασφαλείας των διοικητών και επιθεωρητών. 4)Ο χειρισμός παντός ετέρου θέματος, αφορώντος εις την Διοίκησιν των Περιφερειακών Υπηρεσιών Αγροφυλακής, το οποίον δεν υπάγεται εις την αρμοδιότητα ετέρας Διευθύνσεως ή Τμήματος. 5)Η ερμηνεία και η εφαρμογή του Ποινικού και Δικονομικού περιεχομένου διατάξεων της περί Αγροφυλακής νομοθεσίας. 6)Η παρακολούθησις των αγροτικών και λοιπών αδικημάτων αρμοδιότητος Αγροφυλακής. 7)Η τήρησις στατιστικής των ως άνω αδικημάτων. 8)Η Αγροτική Ασφάλεια και Αστυνόμευσις εν γένει. 9)Η κύρωσις της γνησιότητος της υπογραφής προϊσταμένων διοικητικών αρχών ή υπαλλήλων εν πιστοποιητικοίς. 10)Η τήρησις των ατομικών φακέλλων των Αρχιφυλάκων και κατάρτισις της επετηρίδος τούτων, ως και η παρακολούθησις της επιδόσεώς των. 11)Η εισήγησις επί θεμάτων αναφερομένων εις την απονομήν ηθικών αμοιβών εις τα όργανα Αγροφυλακής. 12)Η ενέργεια επί των υποβαλλομένων παραπόνων κατά των ως άνω οργάνων. 13)Η παρακολούθησις θεμάτων αφορώντων την προσωπικήν κατάρτισιν των οργάνων Αγροφυλακής και την νοσηλείαν αυτών. β)Το 2ον Τμήμα Νομοθετικής Εργασίας, του οποίου αι αρμοδιότητες καθορίζονται, ως κάτωθι: 1)Η κατάρτισις των νόμων, Δ/των, αποφάσεων και λοιπών νομοθετικών κειμένων, αφορώντων εις την Αγροφυλακήν. 2)Η μελέτη και η εισήγησις επί των εις το Υπουργείον υποβαλλομένων παραπόνων ή πειθαρχικών φακέλλων δια παραβάσεις, περί την άσκησιν αρμοδιοτήτων, κατ’ εφαρμογήν των δικαστικών διατάξεων της περί Αγροφυλακής Νομοθεσίας. 3)Η κατάρτισις των υπό του 1ου Τμήματος της 1ης Διευθύνσεως προτεινομένων υπουργικών αποφάσεων, Δ/των κλπ. των αφορώντων εις την υπηρεσιακήν κατάστασιν των υπαλλήλων και οργάνων Αγροφυλακής. 4)Η μέριμνα δια την σύνταξιν και έγκρισιν διαφόρων Κανονισμών της Υπηρεσίας. Αρμοδιότητες-Οργάνωσις 3ης Δ/νσεως  Ειδ. Υπηρεσιών Άρθρ.7.-Η 3η Διεύθυνσις Ειδικών Υπηρεσιών είναι αρμοδία δια: α)Τα θέματα τα αναφερόμενα εις την οργάνωσιν, τας μεθόδους εργασίας και τον καθορισμόν των λειτουργικών διαδικασιών της Αγροφυλακής. β)Τον προσδιορισμόν των στόχων και επιδιώξεων αυτής και την δια τον σκοπόν τούτον κατάρτισιν προγραμμάτων, την σύνταξιν μελετών αρμοδιότητος Αγροφυλακής και την εκπαίδευσιν - μετεκπαίδευσιν και επιμόρφωσιν του προσωπικού. Οργάνωσις-Αρμοδιότητες Τμημάτων Άρθρ.8.-Η 3η Διεύθυνσις Ειδικών Υπηρεσιών περιλαμβάνει: α)Το Τμήμα 1ον Προγραμματισμού-Μελετών, του οποίου αι αρμοδιότητες καθορίζονται, ως κάτωθι: 1)Η μέριμνα δια την συγκέντρωσιν και επεξεργασίαν, ανάλυσιν και αξιολόγησιν στοιχείων δια τον προσδιορισμόν των στόχων και επιδιώξεων του Υπουργείου, επί θεμάτων Αγροφυλακής. 2)Η παρακολούθησις της πορείας των Προγραμμάτων Αναπτύξεως και Δράσεως, προς διαπίστωσιν της αποτελεσματικότητος τούτων, η επισήμανσις των προκυπτουσών εκ της εφαρμογής δυσχερειών και η εισήγησις της αναθεωρήσεως και προσαρμογής τούτων, ως και η λήψις των αναγκαιούντων διοικητικών, οικονομικών και νομοθετικών μέτρων, όπου απαιτείται, προς επίτευξιν των στόχων και επιδιώξεων της Υπηρεσίας. 3)Η μέριμνα δια την αναζήτησιν και συγκέντρωσιν των απαραιτήτων στοιχείων, προς σύνταξιν μελετών ή αξιολόγησιν τούτων, η σύνταξις διαφόρων μελετών, η εισήγησις τούτων και η μέριμνα δια τας περαιτέρω ενεργείας, βάσει των ληφθεισών αποφάσεων. 4)Η μέριμνα δια την αξιολόγησιν των δραστηριοτήτων της Υπηρεσίας, ο έλεγχος της αποδοτικότητος και αποτελεσματικότητος των θεσμικών μεταρρυθμίσεων και διαρθρωτικών μεταβολών και η εισήγησις επί της αναθεωρήσεως και προσαρμογής τούτων. 5)Η μελέτη και η εισήγησις δια τον καθορισμόν του απαιτουμένου προσωπικού προς κάλυψιν των αναγκών Αγροφυλακής. β)Το Τμήμα 2ον Οργανώσεως-Εκπαιδεύσεως, του οποίου αι αρμοδιότητες καθορίζονται, ως κάτωθι: 1)Η μελέτη και εισήγησις επί θεμάτων εσωτερικής οργανώσεως και λειτουργίας των Υπηρεσιών Αγροφυλακής. 2)Η μέριμνα δια την καθιέρωσιν προσφορωτέρων μεθόδων εργασίας και την απλούστευσιν των διαδικασιών. 3)Η μελέτη και η εισήγησις επί θεμάτων εκπαιδεύσεως-μετεκπαιδεύσεως και επιμορφώσεως προσωπικού Αγροφυλακής. Υπηρεσία Επιθεωρητών Αγροφυλακής Άρθρ.9.-1.Εις την αρμοδιότητα της Υπηρεσίας Επιθεωρητών Αγροφυλακής ανήκουν: α)Η    διενέργεια      επιθεωρήσεως   και   ελέγχου (Μετά την σελ. 74,642) Σελ. 74,643 Τεύχος 550-Σελ. 57 Κώδικας Αγροτικής Ασφάλειας 17.Α.α.49 των περιφερειακών υπηρεσιών Αγροφυλακής, ως και η διενέργεια διοικητικών ανακρίσεων κατόπιν παραγγελίας. β)Η παρακολούθησις της εφαρμογής εν γένει της περί Αγροφυλακής νομοθεσίας, η υποβολή εκθέσεων περί της λειτουργίας εν γένει των Υπηρεσιών Αγροφυλακής, περί της υπηρεσιακής ικανότητος του προσωπικού αυτών και περί της καταστάσεως της αγροτικής ασφαλείας, ως και η μελέτη και εισήγησις περί των ληπτέων μέτρων. γ)Η μελέτη και εισήγησις, κατόπιν εντολής του Γενικού Διευθυντού Αγροφυλακής, επί ωρισμένων υποθέσεων αρμοδιότητος της Γενικής Διευθύνσεως. 2.Η γραμματειακή εξυπηρέτησις των Επιθεωρητών Αγροφυλακής ανήκει εις το 1ον Τμήμα της 1ης Διευθύνσεως Διοικητικού. Προσωπικόν Γενικής Διευθύνσεως